CELEX: 32013D0483
Language: hr
Date: 2013-09-30 00:00:00
Title: 2013/483/EU: Odluka Vijeća od 30. rujna 2013. o primjeni Pravilnika br. 41 Gospodarske komisije Ujedinjenih naroda za Europu o jedinstvenim odredbama koje se odnose na homologaciju motocikala u vezi s bukom  Tekst značajan za EGP

5.10.2013   
            
            
               HR
            
            
               Službeni list Europske unije
            
            
               L 263/15
            
         ODLUKA VIJEĆA
   od 30. rujna 2013.
   o primjeni Pravilnika br. 41 Gospodarske komisije Ujedinjenih naroda za Europu o jedinstvenim odredbama koje se odnose na homologaciju motocikala u vezi s bukom
   (Tekst značajan za EGP)
   (2013/483/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 114. i 207., u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Odlukom Vijeća 97/836/EZ (1) Unija je pristupila Sporazumu Gospodarske komisije Ujedinjenih naroda za Europu o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa (2) („Revidirani sporazum iz 1958.).”
            
         
               (2)
            
            
               Svrha usklađenih zahtjeva Pravilnika br. 41 Gospodarske komisije Ujedinjenih naroda (UNECE) — jedinstvene odredbe koje se odnose na homologaciju vozila u vezi s bukom (3) („Pravilnik UNECE-a br. 41”) jest ukloniti tehničke zapreke za trgovinu motornim vozilima između ugovornih stranaka Revidiranog sporazuma iz 1958. i osigurati da takva vozila nude visoku razinu sigurnosti i zaštite.
            
         
               (3)
            
            
               Direktiva 2002/24/EZ Europskog parlamenta i Vijeća (4) i Direktiva 97/24/EZ Europskog parlamenta i Vijeća (5) i njezine provedbene mjere nalažu donošenje dopuštenih razina buke, ispušnih sustava i postupaka ispitivanja vozila na dva ili tri kotača.
            
         
               (4)
            
            
               Prilog III. poglavlju 9. Direktive 97/24/EZ sadržava zahtjeve za homologaciju vozila kategorije L s obzirom na njihovu dopuštenu razinu buke i ispušni sustav. Vozila kategorije L zajednički je naziv lakih vozila kao što su bicikli na električni pogon, mopedi na dva ili tri kotača, motocikli s bočnom prikolicom i bez nje, tricikli i četverocikli.
            
         
               (5)
            
            
               Na dan pristupanja Revidiranom sporazumu iz 1958. Unija je pristupila ograničenom broju Pravilnika UNECE-a navedenih u Prilogu II. Odluci 97/836/EZ; Pravilnik br. 41 UNECE-a nije bio uključen na taj popis.
            
         
               (6)
            
            
               Kako je predviđeno člankom 3. stavkom 3. Odluke 97/836/EZ, te sukladno članku 1. stavku 7. Revidiranog sporazuma iz 1958., Unija može odlučiti primjenjivati jedan, neke ili sve Pravilnike UNECE-a kojima nije pristupila u vrijeme svojeg pristupanja Revidiranom sporazumu iz 1958.
            
         
               (7)
            
            
               Sada je za Uniju prikladno da primijeni Pravilnik UNECE-a br. 41 kako bi imala zajedničke usklađene zahtjeve na međunarodnoj razini, koji će olakšati međunarodnu trgovinu i koji će zamijeniti postojeće zahtjeve za homologaciju utvrđene u Prilogu III. poglavlju 9. Direktive 97/24/EZ. To će omogućiti europskim trgovačkim društvima da se drže jedne skupine zahtjeva priznanih u cijelom svijetu, osobito u ugovornim strankama Revidiranog sporazuma iz 1958.,
            
         DONIJELO JE OVU ODLUKU:
   Članak 1.
   Europska unija primjenjuje Pravilnik br. 41 Gospodarske komisije Ujedinjenih naroda za Europu o jedinstvenim odredbama koje se odnose na homologaciju motornih vozila u vezi s bukom.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Članak 3.
   Komisija o ovoj Odluci obavješćuje glavnog tajnika Ujedinjenih naroda.
   
      Sastavljeno u Bruxellesu 30. rujna 2013.
      
         
            Za Vijeće
         
         
            Predsjednik
         
         L. LINKEVIČIUS
      
   
   
      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).
   
      (2)  SL L 346, 17.12.1997., str. 81.
   
      (3)  SL L 317, 14.11.2012., str. 1.
   
      (4)  Direktiva 2002/24/EZ Europskog parlamenta i Vijeća od 18. ožujka 2002. o homologaciji tipa motornih vozila na dva ili tri kotača i stavljanju izvan snage Direktive Vijeća 92/61/EEZ (SL L 124, 9.5.2002., str. 1.).
   
      (5)  Direktiva 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (SL L 226, 18.8.1997., str. 1.).